S ตั้งบริษัทย่อยใหม่ รองรับการขยายธุรกิจอสังหาฯ
S ตั้งบริษัทย่อยใหม่ ทุนจดทะเบียน 1 ลบ. รองรับการขยายธุรกิจอสังหาฯ
27 ต.ค. 2559

บริษัท สิงห์ เอสเตท จำกัด (มหาชน) หรือ S ระบุว่า บริษัทได้ดำเนินการจดทะเบียนจัดตั้งบริษัทย่อยแห่งใหม่ บริษัท เอส36 พร็อพเพอร์ตี้ จำกัด เพื่อรองรับการขยายธุรกิจ วันที่จดทะเบียน 26 ตุลาคม 2559 โดยมีทุนจดทะเบียน 1,000,000 บาท ประกอบด้วยหุ้นสามัญจำนวน 10,000 หุ้น มูลค่าหุ้นละ 100 บาททุนชำระแล้ว : 250,000 บาท ซึ่งบริษัทจะถือหุ้นจำนวน 9,996 หุ้น หรือร้อยละ 99.99 ของทุนจดทะเบียนวัตถุประสงค์ในการจัดตั้งเพื่อพัฒนาอสังหาริมทรัพย์ประเภทคอนโดมิเนียม